CELEX: 62017CN0712
Language: hr
Date: 2017-12-20 00:00:00
Title: Predmet C-712/17: Zahtjev za prethodnu odluku koji je 20. prosinca 2017. uputila Commissione Tributaria Regionale per la Lombardia (Italija) – EN.SA. Srl protiv Agenzia delle Entrate – Direzione Regionale Lombardia Ufficio Contenzioso

26.3.2018   
            
            
               HR
            
            
               Službeni list Europske unije
            
            
               C 112/17
            
         Zahtjev za prethodnu odluku koji je 20. prosinca 2017. uputila Commissione Tributaria Regionale per la Lombardia (Italija) – EN.SA. Srl protiv Agenzia delle Entrate – Direzione Regionale Lombardia Ufficio Contenzioso
   (Predmet C-712/17)
   (2018/C 112/23)
   Jezik postupka: talijanski
   
      Sud koji je uputio zahtjev
   
   Commissione Tributaria Regionale per la Lombardia
   
      Stranke glavnog postupka
   
   
      Tužitelj: EN.SA. Srl
   
      Tuženik: Agenzia delle Entrate – Direzione Regionale Lombardia Ufficio Contenzioso
   
      Prethodno pitanje
   
   U slučaju kada transakcijama, koje se smatraju nepostojećim, nije nanesena šteta državnoj blagajni i kada njima porezni obveznik nije stekao nikakvu poreznu prednost, je li nacionalni propis, koji proizlazi iz primjene članka 19. (Odbitak) i članka 21. stavka 7. (Iskazivanje transakcija u računima) Uredbe predsjednika Republike br. 633 od 26. listopada 1972. i članka 6. stavka 6. Zakonodavne uredbe br. 471 od 18. prosinca 1997. (Povreda obveze dokumentiranja, registriranja i utvrđenja transakcija), u skladu s načelima Zajednice koje je razvio Sud Europske unije u području PDV-a, s obzirom na to da istovremena primjena odredbi dovodi do:
   
               a)
            
            
               ponavljajuće ili višestruke nemogućnosti odbijanja poreza koji je prilikom kupnje platio stjecatelj za svaku osporenu transakciju koja se odnosi na isti predmet i istu pravnu osnovicu;
            
         
               b)
            
            
               primjene i plaćanja poreza od strane ustupitelja (te do prekluzije ostvarenja povrata preplaćenih iznosa) za odgovarajuće špekulativne transakcije prodaje koje se također smatraju nepostojećima;
            
         
               c)
            
            
               primjene sankcije u visini poreza na kupnju robe za koji se smatra da se ne može odbiti?